Botsel pret 2017
Op Vrydag, 17 Februarie, was dit weer tyd vir Uppies se jaarlikse Botselkonsert. Die geesdriftige en talentvolle gr 8's het Uppies verras met `n unieke konsert. Elke klas het `n oorspronklike gedig ontvang en dit opgevoer. Dit was waarlik `n oggend gevul met pret en plesier soos net Uppies dit kan doen! Uppies se botsels is waarlik nou deel van die Uppieboom!
UPPIES BRING ZAMAR NOORDKAAP TOE
Hoërskool Upington het onlangs die feesseisoen vir die Upingtonners ingelei met hul opspraakwekkende Kerspiekniek onder die klassieke klanke van ZAMAR.
Hierdie hoogs talentvolle groep is oorspronklik van Stellenbosch waar hul vir die afgelope paar jaar ‘n weghol sukses geword het. Zamar se kernkunstenaar is hul violis, Veronika, en sy word aangevul met Lyudmyla (akkordeon), Brian (kitaar), Danica (perkussie) en Brian op die baskitaar.
Op hul piekniekkomberse onder die sterrehemel is Uppies se gaste vir die eerste deel van die program op ‘n magiese wêreldreis geneem; Hongaarse Rapsodië, Oekraniese volksmelodieë, Italiaanse Klassieke werke tot terug by Tradisioneel Suid-Afrikaans.
In die tweede helfde van die program het plaaslike kore die voorreg gehad om ‘n Kersuitvoering onder leiding van ZAMAR aan te bied. Fynproewermusiek is tot ‘n hoogtepunt gevoer toe ‘n massakoor onder leiding van Johan Engelbrecht ‘n onvergeetlike aand met “Lord of the Dance” afgesluit het.
Uppies se Kerskonsert het het 28 Oktober 2010 op die rugbyveld van Hoërskool Upington plaasgevind. Plaaslike kore wat deelgeneem het, was Voorbereidingskool Fanie Malan, Laerskool Oranje-Noord se Junior en Senior kore, Hoërskool Upington en Siyanda Cantata.